Z A P I S N I K
20. sjednice Vijeća Gradske četvrti Podsljeme,
održane 18. siječnja 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković-Svrčić, Luka Maloča, Anita Matković, Tihomir Milovac,  Ivan Laco, Ana Večerin Novaković, Snježana Punjek, Pero Semren, Drago Boras i Damir Pavlek.


OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 20. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 19. sjednice. Bez rasprave, jednoglasno je usvojen zapisnik 19. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:

	
[bookmark: _Hlk126064789]1.  Prijedlog Financijskog plana Gradske četvrti Podsljeme u 2023.
      – donošenje  zaključka

2.  Prijedlog Plana komunalnih aktivnosti Gradske četvrti Podsljeme u 2023.
      – donošenje  zaključka

3.  Prijedlog kandidata za suce porotnike Općinskog suda u Zagrebu – Kazneni odjel
      – donošenje zaključka

4.  Prijedlog kandidata za suce porotnike Općinskog suda u Zagrebu – Odjel za mladež
      – donošenje zaključka

5.  Prijedlog izmjena i dopuna Zaključka o imenovanju Stožera civilne zaštite Gradske    
     četvrti Podsljeme
      – donošenje  zaključka

6.  Pitanja, prijedlozi i obavijesti

	



Ad 1. Prijedlog Financijskog plana Gradske četvrti Podsljeme u 2023.

Predsjednik Vijeća objašnjava kako je Gradski ured za mjesnu samoupravu, civilnu zaštitu i sigurnost pripremio Financijski plan Gradske četvrti Podsljeme za 2023. te je isti gotovo identičan prošlogodišnjem. Prijedlog Financijskog plana svi su dobili sa pozivom za sjednicu.

Bez rasprave, Vijeće jednoglasno donosi Financijski plan Gradske četvrti Podsljeme za 2023. Isti se nalazi u privitku ovog zapisnika.



Ad 2.  Prijedlog Plana komunalnih aktivnosti Gradske četvrti Podsljeme u 2023.

Predsjednik Vijeća objašnjava kako je Prijedlog plana izrađen na temelju želja i zahtjeva mjesnih odbora, građana, ravnatelja škola i vrtića te spremnih projekata i ishođenih građevinskih dozvola. Financijski prijenos iz prethodne godine je približno 226.000,00 €, što je gotovo 25% ukupno raspoloživog iznosa. 
Ističe kako je uvrštena i gradnja spomen obilježja poginulim braniteljima sa područja Mlinova, iako još nismo dobili obavijest kako je nadležno Povjerenstvo dalo svoju suglasnost.

Luka Maloča moli da se odgodi usvajanje Plana za nekoliko dana, kako bi se isti mogao detaljno proučiti, budući da je Prijedlog Plana pripremljen i dostavljen tek jučer.

Krešimir Kompesak odgovara kako ne vidi potrebu odgađanja, budući da se na Planu radi još od listopada te su stavke i akcije svima poznate. Ali prihvaća da se odgodi donošenje Plana komunalnih aktivnosti za iduću sjednicu Vijeća.

Anita Matković moli da se vodi briga i o asfaltiranju preostalog dijela ulice Bačunski krč, odvojak kroz šumu.
Predsjednik Vijeća odgovara kako je poznat taj prioritet, ali jednostavno nema dovoljno sredstava u ovom trenutku, ali će i to doći na red u budućem razdoblju.
Anita Matković također ističe kako postoji veliki problem prometovanja i parkiranja automobila sa donje strane okretišta Mihaljevac, na kojem je zabranjeno prometovanje automobila. O istom treba obavijestiti i Prometno redarstvo.



Ad 3.  Prijedlog kandidata za suce porotnike Općinskog suda u Zagrebu – Kazneni odjel

[bookmark: _Hlk121242728]Predsjednik Vijeća objašnjava kako je Gradska Skupština Grada Zagreba uputila poziv Vijećima Gradskih četvrti za dostavu prijedloga do 2 kandidata za obavljanje dužnosti suca porotnika Općinskog suda u Zagrebu – Kazneni odjel, prema kriterijima iz dostavljenog dopisa. Navedeni zahtjev svi su članovi Vijeća dobili sa materijalima za sjednicu. 

Predsjednik Vijeća predlaže Anđelka Fijuceka kao kandidata koji ispunjava uvjete. 

Bez rasprave, Vijeće jednoglasno usvaja navedeni prijedlog. Isti će se dostaviti Gradskoj Skupštini Grada Zagreba – Odboru za izbor i imenovanja.


Ad 4.  Prijedlog kandidata za suce porotnike Općinskog suda u Zagrebu – Odjel za mladež

Predsjednik Vijeća objašnjava kako je Gradska Skupština Grada Zagreba uputila poziv Vijećima Gradskih četvrti za dostavu prijedloga do 2 kandidata za obavljanje dužnosti suca porotnika Općinskog suda u Zagrebu – Odjel za mladež, prema kriterijima iz dostavljenog dopisa. Navedeni zahtjev svi su članovi Vijeća dobili sa materijalima za sjednicu. 

Damir Pavlek predlaže Irenu Pavlek kao kandidata koji ispunjava uvjete. 

Bez rasprave, Vijeće jednoglasno usvaja navedeni prijedlog. Isti će se dostaviti Gradskoj Skupštini Grada Zagreba – Odboru za izbor i imenovanja.


Ad 5.  Prijedlog izmjena i dopuna Zaključka o imenovanju Stožera civilne zaštite Gradske    četvrti Podsljeme

Predsjednik Vijeća objašnjava kako je gospodin Damir Pavlek poslao zamolbu da ga se razriješi obveze člana Stožera Civilne zaštite Gradske četvrti Podsljeme, zbog zdravstvenih razloga. Zamolbu su svi članovi dobili na mail.

Ivan Laco predlaže sebe kao zamjenskog člana. 
Bez rasprave, jednoglasno je usvojen Zaključak o izmjeni zaključka o osnivanju i imenovanju Stožera civilne zaštite Gradske četvrti Podsljeme. Isti se nalazi u privitku ovog dopisa.



Ad 6. Pitanja, prijedlozi i obavijesti

Predsjednik Vijeća ističe kako se uređenje i rekonstrukcija okretišta Mihaljevac spominje i traži već 10-ak godina, a sad je to pitanje potegnuto i na Skupštini Grada Zagreba. Smatra kako treba ići u realizaciju postojećeg projekta, jer je okretište trenutno ruglo. Od Vijeća Gradske četvrti Gornji grad-Medveščak nismo dobili očitovanje o predviđenom projektu, iako su nam na zadnjem očevidu obećali dostaviti isto.
Smatra kako je kod uređenja bitno riješiti pristup invalidima, pristup biciklistima i bar nekakav uređeni parking te sanitarni čvor i nekakav ugostiteljski objekt, kako bi se oživilo samo okretište.

Nadalje, ističe kako je jučer došlo do poplavljivanja dijela Markuševečke ceste i okretišta Vidovec, o čemu je odmah obavijestio dežurne službe Vodoopskrbe i odvodnje. I dalje nema adekvatnu komunikaciju sa vodećim ljudima ViO-a, te ističe kako još uvijek nismo dobili odgovore na upućene dopise.
kao problem napominje i slabo priključenje stanovnika na novoizgrađenu mrežu, budući da ljudi nemaju financijska sredstva za plaćanje priključaka. Na isto je upozorio dopisom te zatražio da se nađe adekvatno rješenje.

Vezano za sigurnost u prometu, napominje kako je došlo do dva incidenta u zadnje vrijeme na području Šestina. Bio je i u nadležnoj policijskoj postaji na tu temu te napominje kako policijske patrole pojačano obilaze zadnjih nekoliko tjedana. policija se pravda kako nema dovoljno ljudi na raspolaganju, ali da kontroliraju i obilaze sukladno raspoloživim resursima.

Ističe i kako je za vrijeme blagdana nosio pakete Crvenog križa ljudima slabog imovinskog stanja i ljudima koji i dalje borave u kontejnerima. Ostala su još 4 paketa, ako netko smatra da ima još obitelji kojima je potrebno dostaviti paket.

Anita Matković moli da se provjeri u kojoj je fazi sanacija odrona u dijelu ulice Črna voda?
Predsjednik Vijeća odgovara kako će provjeriti u nadležnom Gradskom uredu. 





Sjednica je završena u 8:45 sati.


Zapisnik vodio:

Goran Rogić



[bookmark: _Hlk104212074]KLASA: 024-08/23-002/47
URBROJ: 251-13-11-2/002-23-2
[bookmark: _GoBack]Zagreb, 18. siječnja 2023.

